આપની લાગણીશીલતા વધશે. પરિણામે કોઇની વાણી કે વર્તનથી આપનું મન દુભાશે. મહિનાના પૂર્વાર્ધમાં ભૌતિક સુખોમાં ન્‍યૂનતા આવે. યાત્રા- પ્રવાસમાં મુશ્‍કેલી આવે. વૈવાહિક સુખમાં અવરોધ ઉભા થાય. માનહાનિ થવાની સંભાવના રહે છે. આપની જેમ બધા નિખાલસ રહે તેમ ઇચ્છો છો પરંતુ વાસ્તવમાં આવો પ્રતિભાવ ન મળવાથી મનોમન તમે વ્યાકુળ થશો. ઉત્તરાર્ધના સમયમાં પ્રેમસંબંધોમાં તણાવ આવી શકે છે. તમે વધુ પડતી વર્ચસ્વની ભાવના રાખશો જેથી સંબંધોમાં વધુ મુશ્કેલી સર્જાઈ શકે છે. જોકે વિદ્યાર્થીઓ આ સમયમાં અભ્યાસમાં સારું ધ્યાન આપી શકશે. આપ વિદ્વાનોના માર્ગદર્શનથી આગળ વધશો તો હાલમાં સિદ્ધિદાયક સમય ગણી શકાય. સ્વાસ્થ્યનો વિચાર કરીએ તો માનસિક અજંપા સાથે શારીરિક અસ્‍વસ્‍થતાથી આપ બેચેન રહેશો. આયાત નિકાસ સાથે સંકળાયેલા વેપારીઓને ધંધામાં લાભ થશે અને નવા ક્લાયન્ટ પણ મળશે. આપની ખોવાયેલી વસ્‍તુ પરત મળવાની સંભાવના છે. ગૃહસજાવટ માટે આપ નવું ફર્નિચર ખરીદો અથવા રંગરોગાન કરાવો તેવી શક્યતા છે. વ્યવસાયિક મોરચે કલાજગત, સજાવટની ચીજો, ડેકોરેશન, ગારમેન્ટ્સ, પ્રિન્ટિંગ, રસાયણ વગેરે કાર્યોમાં સાનુકૂળતા રહેશે. શેરબજાર અને સટ્ટાકીય પ્રવૃત્તિઓમાં ગણતરીપૂર્વકના સોદા લાભ અપાવી શકે છે.